**ΑΡΧΑΙΑ ΠΡΟΣΑΝΑΤΟΛΙΣΜΟΥ Γ ΛΥΚΕΙΟΥ** Διδ.: Μωραΐτη Σταματία

**ΠΛΑΤΩΝΑ ΠΟΛΙΤΕΙΑ – Η ΑΛΛΗΓΟΡΙΑ ΤΟΥ ΣΠΗΛΑΙΟΥ**

**ΕΙΣΑΓΩΓΙΚΑ ΣΧΟΛΙΑ**

* **Θέμα** του διαλόγου «ΠΟΛΙΤΕΙΑ» είναι η δικαιοσύνη.. δες σελ.84 και σελ. 90-91του ΦΙΛΟΣΟΦΙΚΟΥ ΛΟΓΟΥ και σελ.77 , 1η παράγραφος του ΦΑΚΕΛΟΥ ΥΛΙΚΟΥ. Ζητούμενο είναι η δικαιοσύνη , γιατί η ψυχή του ατόμου( πολίτη και πολιτικού) πρέπει να είναι δίκαιη , ώστε και το όλον, η πόλις να είναι δίκαιη, να διέπεται από αρμονία.
* Για το λόγο αυτό οι διάφοροι συνομιλητές δίνουν ο καθένας τον δικό του ορισμό για την έννοια της δικαιοσύνης, δες σελ.91 ΦΙΛΟΣ. ΛΟΓΟΥ.
* Η δικαιοσύνη στην ψυχή του καθενός και στο σύνολο της πόλεως διαμορφώνεται με την παιδεία . Οι πεπαιδευμένοι για τον Πλάτωνα είναι ικανοί να διαχειριστούν τα πολιτικά ζητήματα, δες φύλακες επίκουροι και φύλακες παντελείς στην εισαγωγή του ΦΙΛΟΣ. ΛΟΓΟΥ.

Γι’ αυτό αναπτύσσει το μύθο του σπηλαίου και δηλώνει το θέμα του στην αρχή της 8ης ενότητας: **Η παιδεία** (παιδείας τε πέρι κα*ί* άπαιδευσίας) ως στροφή της ψυχής προς το φως, δηλαδή προς την ιδέα του αγαθού.

* **Με τον μύθο του σπηλαίου ο Πλάτωνας θίγει φιλοσοφικά ζητήματα:**

1. **Οντολογικό**: Ποιο είναι το αληθινά υπαρκτό; Αυτό που πρέπει να ξέρουν οι πεπαιδευμένοι – φιλόσοφοι; ( Απαντά: οι ΙΔΕΕΣ, το ΑΓΑΘΟΝ)
2. **Γνωσιολογικό**: Ποια είναι η αλήθεια; ( Απαντά: οι ΙΔΕΕΣ, το ΑΓΑΘΟΝ). Πώς την κατακτά κανείς; (Απαντά: Δύσκολη η κατάκτηση. Γίνεται με την παιδεία, μέσω καθαρής νοήσεως κι όχι μέσω αισθήσεων. Η νόηση αφορά τις αμετάβλητες ΙΔΕΕΣ, ενώ οι αισθήσεις παραπλανούν)
3. **Ηθικό-Πολιτικό**: Ποιο το δέον στις καθημερινές διαπροσωπικές σχέσεις και στην οργάνωση της δημόσιας ζωής; ( Απαντά: το δέον το ορίζει το ΑΓΑΘΟΝ= η απόλυτη γνώση. Μέσω της παιδείας στην ανώτερη μορφή της τη φιλοσοφία μπορεί να κατανοήσει κανείς το δέον αυτό. Η φιλοσοφία ως αληθινή παιδεία δεν είναι η γνώση μιας εξειδικευμένης τέχνης, αλλά η χρήση του ορθού λόγου, της τεκμηριωμένης γν΄σης- επιστήμης, όπως την είδαμε στην 1η ΘΕΜΑΤΙΚΗ ΕΝΟΤΗΤΑ στα κείμενα του Αριστοτέλη και του Επίκουρου) )
4. **Αισθητικό**: Ποιο είναι το αληθινά Ωραίο;( Απαντά: το ΑΓΑΘΟΝ. Ωραίο είναι το αληθινά υπαρκτό, όχι αυτό που προσφέρουν οι υποκειμενικές αισθητικές εμπειρίες)

Τα παραπάνω θέματα φυσικά διαπλέκονται μεταξύ τους κι ο Πλάτωνας προσπαθεί να τα απαντήσει συνεκτικά με τον μύθο. Η απάντησή του είναι φανερή: το ΑΓΑΘΟΝ, οι αναλλοίωτες ΙΔΕΕΣ και η κατάκτησή τους είναι το κλειδί για ατομική ισορρπίακι ολοκλήρωση και για αρμονία στο σύνολο της πόλεως. Αυτή την αρμονία σε ατομικό και συλλογικό επίπεδο ο Πλάτωνας την ονομάζει δικαιοσύνη.

* Για **τη θεωρία των Ιδεών του Πλάτωνα** δες σελ. 77 ΦΑΚ. ΥΛΙΚΟΥ- 2η, 3η παράγραφο( αισθητός-νοητός κόσμος) και σημειώσεις 8ης διδακτικής εν. **Συμπληρωματικά:** Στην αρχαία ελληνική γλώσσα από τη ρίζα «ιδ» παράγονται οι λέξεις ιδέα, είδος και λέξεις που σημαίνουν ορώ, βλέπω. Σήμερα λέγοντας ιδέα εννοούμε το περιεχόμενο της σκέψης μας. Στα αρχαία με την ίδια λέξη αναφερόταν πρωτίστως στη μορφή, στο σχήμα , στην ορατή πλευρά των πραγμάτων. Εφόσον η μορφή , το σχήμα παραμένουν σταθερά, η λέξη ιδέα κατέληξε να είναι η σταθερή, αιώνια, αμετάβλητη μορφή, της οποίας τα επιμέρους άτομα – που τα αντιλαμβανόμαστε με τις αισθήσεις μας- είναι αναπαραγωγές ή αντίγραφα. Έτσι π.χ. για την έννοια άλογο η ΙΔΕΑ είναι το σύνολο των χαρακτηριστικών , η μορφή που έχει το άλογο γενικά ( σταθερό σχήμα), ενώ τα επιμέρους άτομα της σταθερής αυτής Ιδέας είναι όλα όσα αντιλαμβανόμαστε με τις αισθήσεις μας, δηλ. ένα άσπρο, ένα μαύρο, ένα γερό, ένα κοκκινωπό, ένα μεγαλόσωμο, ένα μικρόσωμο, γενικά κάθε διαφορετικό άλογο που βλέπουμε ή ακούμε, το οποίο θεωρείται αντίγραφο της σταθερής Ιδέας (μεταβλητό σχήμα). Τις ΙΔΕΕΣ τις προσεγγίζουμε με τη Νόηση, τα αντίγραφα με τις αισθήσεις.

Στην αρχαία ελληνική φιλοσοφία συναντούμε την εξής διάσταση: Τον Πλάτωνα κι όσους θεωρούσαν πως οι Ιδέες ανήκουν σε έναν κόσμο νοητό ,αυτόνομο, μακρινό από τον κόσμο τον εμπειρικό από τη μια και από την άλλη τον Αριστοτέλη κι όσους πίστευαν πως οι «μορφές» υπάρχουν μέσα στα ίδια τα αντικείμενα και είναι ο κανόνας τους , ο τελικός τους προορισμός – τελολογική αντίληψη.

* Για να κατανοήσουμε καλύτερα **τη σχέση ΙΔΕΑΣ-ΝΟΗΣΕΩΣ** ανατρέχουμε στη γλώσσα μας που δίνει η ίδια τις απαντήσεις. Στο λεξικό LIDDELL-SCOTT διαβάζουμε :

**ρήμα είδω** ( ρίζα Fιδ, το δίγαμμα F έπαψε στα ελληνικά να χρησιμοποιείται, πέρασε σε άλλες γλώσσες). Δεν έχει εύχρηστο Ενεστώτα, αναπληρώνεται από το ορώ. Αόριστος ειδον. Παρακείμενος οιδα= γνωρίζω.

Απαρέμφατο : **ειδέναι** =γνώση κατόπιν σκέψεως και συλλογισμού ( εγνωκέναι=γνώση κατόπιν παρατηρήσεως)

Άρα , η ρίζα «ιδ» κοινή και για το βλέπω και για το γνωρίζω κατόπιν σκέψης μαρτυρεί τη σχέση όρασης και γνώσης. Ο λογισμός είναι όραση + νους (ενορατικός λογισμός).Ακόμα και στα κόμικς η ιδέα, η σκέψη με φως εικονίζεται . Η όραση είναι η μόνη από τις αισθήσεις που έχει προοπτική, μέλλον, δίνει κατεύθυνση, είναι στοιχείο δημιουργίας και μαζί με τον νου έχει αποτέλεσμα. Το λέμε συνεχώς χρησιμοποιώντας οπτικές μεταφορές, π.χ. να το, κοίτα= έχε το μυαλό σου, πρόσεχε, το βλέπω= το κατάλαβα. Γι’ αυτό και στα κείμενα αναφοράς της ενότητας αυτής θα διαβάσουμε πολλές λέξεις από το ρ. ορω.

* **ΦΩΣ:** το Αγαθό απεικονίζεται με φως. Πρέπει να έχουμε στο νου μας τα εξής: για να δούμε απαιτούνται: μάτια ικανά κι αντικείμενα . Και να υπάρχουν αυτά πάλι δε θα δούμε ,αν δεν υπάρχει φως. Ανάλογα με την ποιότητα του φωτός θα είναι και το αποτέλεσμα , λίγο φως= δυσκολία, πολύ φως= άνετη θέαση. Μέσα στη σπηλιά φως φωτιάς=σκιές, έξω στον νοητό κόσμο ήλιος=καθαρά περιγράμματα. Φως=Παιδεια. Ετσι, μέσα στη σπηλιά φως φωτιάς=ατελής γνώση, έξω στον νοητό κόσμο ήλιος= καθαρή γνώση.